LÄHI-ITÄ AIKAJANALLA Amir Tsarfati ja Jonathan Hessen
Shalom ja tervetuloa Lähi-itä aikajanalla -ohjelman pariin!
Olen Jonathan Hessen.
Meillä on yhteys Arabiemiirikuntiin Dubaihin, -
jossa juontajaparini Amir Tsarfati Behold Israel -järjestöstä on nyt.
Millainen sää siellä on?
Mitä mainioin. Taitaa olla paras aika vuodesta olla täällä.
Aamuisin on viileää, eikä päivisinkään liian kuuma.
Täällä ei muutenkaan ole nyt kovaa tungosta.
Nähtävyyksillä ei ollut pitkiä jonoja.
Hieno juttu. Sukelletaanpa tämänpäiväiseen aiheeseen.
Voisitko alkuun rukoilla?
Isä, kiitämme Sinua. Sinä olet taivaan ja maan Luoja.
Kaikki ympärillämme on kaunista luomakuntaasi.
Tiedämme myös, että olet asettanut määrähetket ja aikakaudet.
Toteutat aina ajallaan juuri oikeat asiat.
Isä, suo meidän saada Pyhän Hengen voiman kautta viisaus, -
joka tulee ainoastaan Pyhältä Hengeltä, -
että ymmärtäisimme aikoja, joissa elämme.
Auta meitä tekemään havaintoja ja olemaan hyviä vartijoita, -
jotta voimme varoittaa ihmisiä tulevasta -
sekä rakentaa ja lohduttaa muita tietämyksellä tulevaisuudestamme, -
jonka olet ilmoittanut Sanassasi.
Kiitos Sanastasi. Kiitos, että Sanasi on luotettava, tosi, tarkka ja aito.
Luovutamme tämän hetken käsiisi.
Ihmeellisen, kalliin Messiaan ja Lunastajan, -
herrojen Herran, kuninkaiden Kuninkaan, Juudan leijonan -
ja Jumalan Karitsan, Immanuelin, Jeshuan, Jeesuksen nimessä, aamen.
Tahdon aloittaa vastaamalla lukuisiin meille tulleisiin sähköposteihin.
Niissä esitettiin huoli meidän yhteistyöstämme.
Asia oli minulle yllätys.
Haluan vastata niihin nyt saman tien.
Huolet liittyivät sinun uskoosi, -
joka perustuu Raamattuun -
ja nimenomaan ylöstempaukseen ennen vaivanaikaa.
Minulla on paha tapa, -
että kun kuulen huolesta tai haasteesta, -
haluan käsitellä sen saman tien ja mennä sitten eteenpäin.
Käsitelläänpä sitä nyt sitten.
Minusta meille uskoville yksi tärkeimmistä asioista -
on pitää täysin kiinni Jumalan Sanasta.
Yksi näkökulma, josta emme ole eri mieltä, -
on se tosiasia, että meidät otetaan pois.
Hepreassa käytetään sanaa 'ottaa pois'.
Kreikassa puhutaan tarkemmin 'tempauksesta'. - "Harpazo".
Me odotamme sitä innokkaasti.
Haastava kohta meille uskovina on tietysti se, -
että elämme eri puolilla maailmaa.
Raamatuntulkintaamme saattavat ohjata eri näkökulmat, -
jotka perustuvat ymmärrykseen omista sosiaalisista rakenteistamme, -
narratiiveistamme ja niin edelleen.
Kiistakysymyksenä on se, tapahtuuko tempaus ennen vaivanaikaa, -
vaivanajan keskellä vai vaivanajan jälkeen.
Niihin kaikkiin löytyy perusteluita Raamatusta.
Lukisitko raamatunpaikan, -
jossa puhutaan siitä, että Jeesus tempaa meidät tykönsä.
Ensinnäkin pitää ymmärtää, -
että seurakunnan ylöstempauksesta -
puhutaan Raamatussa monissa kohdissa.
Kuuluisin kohta on 1. Tess. 4 -
jakeesta 16 eteenpäin.
Sen voi nähdä selvästi.
Tässä se on.
Aloittaisin jakeesta 15, -
niin ymmärrätte paremmin taustaa.
"Sillä sen me sanomme teille Herran sanana, -
että me, jotka olemme elossa, jotka jäämme tänne Herran tulemukseen, -
emme suinkaan ehdi ennen niitä, jotka ovat nukkuneet."
Paavali vastasi huoleen, että jotkut uskovat nukahtavat eli kuolevat.
Mitä heille tapahtuu? Paavali sanoo: "Älkää olko huolissanne heistä, -
sillä tulemme näkemään, että he nousevat ylös ensin -
ja heidät temmataan ensin.
"Sillä itse Herra on tuleva alas taivaasta -
käskyhuudon, ylienkelin äänen ja Jumalan pasunan kuuluessa, -
ja Kristuksessa kuolleet nousevat ylös ensin; -
sitten meidät, jotka olemme elossa, jotka olemme jääneet tänne, -
temmataan yhdessä heidän kanssaan pilvissä -
Herraa vastaan yläilmoihin; -
ja niin me saamme aina olla Herran kanssa.
Niin lohduttakaa siis toisianne näillä sanoilla."
Näemme sanan 'temmata'.
Hepreaksi sana on 'lehilakach', kreikaksi 'harpazo'.
Se käännettiin myöhemmin latinaksi. Latinan sana on 'rapturo'.
Siitä tulee englannin sana 'rapture'.
Sanaa 'rapture' ei ole englannin Raamatussa, -
sillä se on käännetty selittävästi, ei sanasta sanaan.
Mutta sana esiintyy Raamatussa kreikaksi muodossa 'harpazo'.
Siinä se pääpiirteissään.
Aivan. Ja varmastikin sitä me kaikki odotamme -
Messiaaseemme Jeshuaan, Jeesukseen, uskovina, -
että Hän ottaa meidät luokseen.
Tahdon auttaa kaikkia katsojiamme nyt -
ymmärtämään jotain hyvin perustavanlaatuista.
Uskoipa tempauksen tapahtuvan -
ennen vaivanaikaa, vaivanajan keskellä tai vaivanajan jälkeen, -
ja puhumme nyt "suuresta ahdistuksesta".
Seurakuntahan on toki kokenut kaikenlaista ahdistusta -
kautta vuosisatojen. Koemme niitä jatkossakin, -
koska olemme maailmassa mutta emme maailmasta.
Minusta on hyvin tärkeää tietää, -
että tärkein yhteinen nimittäjä, johon meidän pitää keskittyä, -
on olla valmis.
Olla valmis sitä hetkeä varten -
riippumatta siitä, minä ajankohtana sen uskoo tapahtuvan.
Tärkeintä on olla kuin kymmenen morsiusneitoa, -
joiden lamput olivat täynnä öljyä ja jotka olivat valmiita sulhasen tuloon.
Se on asia, joka meidän kaikkien täytyy hyväksyä, -
pidimmepä siitä tai emme.
Tämä asia perustuu Raamattuun.
Vetoan teihin. Älkää kiistelkö -
aikoihin liittyvästä semantiikasta, -
sillä aikojen merkitykset... Selitän, mitä tarkoitan.
Ajan merkitykset antavat meille työkaluja, -
jotta pelko hälvenisi. Mitä enemmän uskoa meillä on Herraan, -
että Hän pitää meistä hyvää huolta ja vie meidät pois täältä, -
sitä enemmän meillä on luottamusta ja pelko vähenee.
Tämä on tärkeä näkökulma.
Toinen tärkeä asia on se, -
että miten ikinä me tätä katsommekin, olemme yksi ruumis Kristuksessa -
ja meidän tulisi olla yhtä -
valmistautuaksemme Herran tuloon ja tehdäksemme Herran työtä.
Tahdon käsitellä paria raamatunjaetta.
Ensimmäinen on 1. Kor. 14:26.
Korjaan. Ensimmäinen kirje tessalonikalaisille 5:19―29.
Tahtoisin keskittyä näihin pariin jakeeseen -
ja pitää ne mielessä.
"Henkeä älkää sammuttako, profetoimista älkää halveksuko, -
mutta koetelkaa kaikki, pitäkää se, mikä hyvää on; -
karttakaa kaikenkaltaista pahaa."
Me vetoamme teihin, Amir ja minä. Koetelkaa sanamme -
Jumalan Sanalla.
Sinullahan on toinen raamatunkohta, ellen erehdy.
On tärkeää, mitä mainitsit kymmenestä morsiusneidosta.
Heistä vain viisi oli valmiina. Heillä oli öljyä. Lopuilla ei.
Ei tule ajatella, että riittää, kun meitä kutsutaan uskoviksi -
tai kutsumme itse itseämme kristityiksi.
Viidellä oli viisaus, ja heitä kutsuttiinkin viisaiksi, -
koska heillä oli Pyhä Henki, öljy.
Sen vuoksi meidän on tärkeää varmistaa, -
että olemme syntyneet uudesti ja että meissä on Pyhä Henki.
Vain silloin olemme valmiit. Pitää varmistaa, -
että on syntynyt vedestä ja Hengestä, uudestisyntynyt.
Ellei ole syntynyt Hengestä, -
ei pääse nauttimaan ensimmäisestä ylösnousemuksesta -
ja joutuu kokemaan toisen kuoleman, kuten Ilmestyskirja sanoo.
Mutta puhutaanpa myös -
Ap. t. 17:stä.
Paavali oli matkoillaan Tessalonikassa.
Tessalonikassa hänellä ei mennyt hyvin.
Hän ei ollut -
lähinnä paikallisen juutalaisväestön suosiossa.
Sitten hän siirtyi Berean kaupunkiin.
Luvussa 17 -
Raamattu sanoo: -
"Mutta veljet lähettivät heti yötä myöten Paavalin ja Silaan Bereaan.
Ja kun he olivat saapuneet sinne, menivät he juutalaisten synagoogaan.
Nämä olivat jalompia kuin Tessalonikan juutalaiset; -
he ottivat sanan vastaan..."
Siihen aikaan sana oli ainoastaan puhuttua sanaa, -
puhujana Paavali. Hän jatkaa: -
"...hyvin halukkaasti ja tutkivat joka päivä kirjoituksia, -
oliko asia niin."
Kaiken, mitä Paavali sanoi Berean juutalaisille, -
sanan, he tutkivat kirjoituksista.
Silloin oli vain Vanha testamentti.
He varmistivat, että jokainen Paavalin sana -
ja Vanhan testamentin sitaatti, -
jolla hän perusteli sanomaansa, -
löytyi varmasti kirjoituksista.
Sen tähden monet uskoivat.
Se on tärkeää ymmärtää.
Pysy vain Jumalan Sanassa -
ja tutki Jumalan Sanaa.
Kun sitten kuuntelet jotakuta ja varmistat, -
että sanoma sopii Jumalan Sanaan ja on linjassa sen kanssa, -
silloin uskosi on vahva ja menet eteenpäin.
Kannustammekin sinua punnitsemaan tarkoin jokaisen sanamme tänään.
Mitä ikinä sanommekin, mene Jumalan Sanaan. Tutki Raamattua.
Tämä ei voi korvata omaa raamatuntutkimustasi.
Tutki Jumalan Sanaa. Koettele kaikki sanat.
Pyhä Henki sinua ohjatkoon ja johtakoon -
kaikissa lukemissasi virkkeissä.
Menemme pian varsinaiseen aiheeseemme tänään.
Käytimme tämän asian selventämiseen paljon aikaa.
Haluan lukea toisen katkelman Ap. t. 17:stä, jakeet 24―26.
Siinä sanotaan: -
"Jumala, joka on tehnyt maailman ja kaikki, mitä siinä on, -
hän, joka on taivaan ja maan Herra, ei asu käsillä tehdyissä temppeleissä,-
eikä häntä voida ihmisten käsillä palvella, -
ikäänkuin hän jotakin tarvitsisi, -
hän, joka itse antaa kaikille elämän ja hengen ja kaiken.
Ja hän on tehnyt koko ihmissuvun yhdestä ainoasta -
asumaan kaikkea maanpiiriä -
ja on säätänyt heille määrätyt ajat ja heidän asumisensa rajat".
Tämä tuo meidät aikoihin, -
jotka ovat ennalta määrätyt Jumalan Sanan mukaisesti.
Raamatussa meille on valmistettu selvät profetiat.
Voimme tunnistaa ne ja tehdä niistä huomioita -
ja valmistautua Herran tuloon, kun Hän noutaa meidät luokseen.
Jonathan, Jumala haluaa meidän tuntevan määrähetket ja aikakaudet, -
mutta kaikkea emme saa tietää, Hän sanoo.
Joistain asioista Hän sanoo, ettei niiden ajankohtaa tiedä kukaan.
Yksi tällainen asia on ylöstempaus.
Se on pääsyitä, miksi uskon tempaukseen ennen vaivanaikaa.
Yksin se sopii "Sitä päivää ja hetkeä ei tiedä kukaan" -sanaan.
Kun vaivanaika kerran alkaa, se on seitsemän vuoden ajanjakso, -
josta tiedämme, montako vuotta, kuukautta, viikkoa ja päivää vielä on.
Jos se tapahtuu keskellä tai lopussa, voi laskea tarkan päivän.
Raamatusta löytyy myös monta muuta perustelua.
Jeesus sanoi Filadelfian seurakunnalle [vapaasti]: -
"Koska olet pitänyt käskyni ja kestänyt, varjelen sinua -
ja pelastan sinut koetuksen hetkestä, ei koetuksen läpi, -
joka kohtaa koko maailman ja koettelee sen asukkaat."
Sama 1. Tess. 1:n lopussa, viimeisessä jakeessa.
Siinä puhutaan tulevasta tuomiosta, jolta meidät säästetään.
Näemme myös 1. Tess. 5:ssä, -
että Jumala ei ole määrännyt seurakuntaa Jumalan vihaan.
Profeetta Daniel sanoo, että viha on ne seitsemän vuotta.
Hän puhuu "vihan ajan" loppupuolesta.
On monia juttuja. Olen kanssasi samaa mieltä, -
että tärkeintä on edes uskoa ylöstempaukseen.
Uskon, että ylöstempaukseen keskellä tai lopussa uskovat kokevat yllätyksen.
Kiitos Jumalalle. Olen aina avoin suurille yllätyksille.
Mutta siirrytään tämän päivän aiheeseen.
Kannustan kaikkia, jotka haluavat ymmärtää -
perusteluita ennen vaivanaikaa tapahtuvalle ylöstempaukselle, -
ylösotolle tai mitä termiä kielessänne käytetäänkään.
Käykää Behold Israel -sivustolla.
Amir Tsarfatilla on runsaasti aihetta syvällisesti käsitteleviä videoita.
Mutta nyt havaintoihimme.
Elämme historiallisia aikoja.
Tämä on ollut historiallinen kuukausi, -
tammikuu 2021.
Paljon haasteita etukäteen -
ja vähintäänkin paljon haasteita edessäpäin.
Aloitetaan ensimmäisestä havainnosta.
Keskustellaanpa poliittisesta epävakaudesta Jerusalemissa.
Jerusalemissa on huomattavaa poliittista epävakautta.
Se on haaste Israelille monin tavoin, ei vain yhdellä tavalla.
Israelilla on edessä vaalit maaliskuussa.
Kukaan ei tiedä, kuka selviää vaaleista voittajana, -
istuva pääministeri Netanjahu -
vai joku muu henkilö Israelin politiikasta.
Benny Gantz, jonka vuoro olisi ollut toimia pääministerinä seuraavaksi, -
on menettänyt mahdollisuutensa.
Gantz tulee olemaan lähikuukausina tärkeä tekijä turvallisuusasioissa -
monessakin suhteessa.
Täytyy sanoa, että turvallisuusasioissa Gantz on tehnyt Israelin hyväksi -
enemmän kuin monet muut.
Hän on saanut erinomaisia tuloksia aikaan -
juutalaisvaltion hyväksi ja tulevaisuutemme varmistamisessa.
Mutta kenraalit eivät aina sovi politiikkaan.
Sen mukana tulee monenlaisia ongelmia.
Mutta mitä Raamattu sanoo meille Jerusalemin haasteista?
Raamatussa on kuuluisa jae, jossa Jeesus sanoo, -
ettei tänne jää kiveä kiven päälle -
ja kaupunkiin tulee ikävä kyllä paljon kauhistusta.
Meidän täytyy ymmärtää, että Jeesus puhui Jerusalemin tuhosta, -
jonka roomalaiset toimeenpanivat vuonna 70 jKr. Hän näki sen ennalta.
Hän profetoi myös, samoin profeetta Sakarja, -
että Jerusalem tuhotaan uudelleen.
Mutta näiden tapahtumien välissä toteutui huikea profeetallinen asia.
Juutalaiset palasivat maahan, ja perustettiin Israelin valtio.
Se tapahtui meidän aikanamme.
Olemme sukupolvi, joka näkee viikunapuun virkoavan.
Toinen huikea juttu. Katsokaa.
Emme sanoneet tästä paljoakaan alussa. Olen tällä hetkellä -
muslimi- ja arabimaassa, jolla ei ole ollut rauhaa Israelin kanssa -
paitsi viime kuukausiin asti.
Koen oloni täällä turvalliseksi ja tervetulleeksi.
Israelista on nyt tulossa tärkeä toimija arabimaiden keskuudessa -
täällä Persianlahdella, mukaan lukien saudit.
Se puolestaan tarkoittaa, -
että olemme menossa kohti sitä pistettä, -
jossa me turvallisena, varmana ja menestyvänä maana -
joudumme Hesekielin ennustaman liittouman hyökkäyksen kohteeksi.
Liittouman muodostanevat Venäjä, Iran, Turkki, Sudan ja Libya.
Puhumme ajankohdasta Hesekielin luvussa 38, -
jossa Israel asuu turvassa ja kukoistaa.
Voittaapa vaalit sitten Netanjahu tai joku muu, -
kukaan ei voi peruuttaa sitä, mitä presidentti Trump sai aikaan -
Lähi-idän geopolitiikassa erityisesti viimeisenä vuotenaan.
Siksi Googin ja Maagogin sodan kuvauksessa -
Seba ja Dedan eli Saudi-Arabia ja Persianlahden alue -
protestoivat Israeliin kohdistuvaa hyökkäystä.
Ne eivät protestoi mitään muuta. Ne arvostelevat hyökkääjiä.
Eli ne ovat meidän puolellamme. Ja se päivä on nyt.
Se koitti joitain kuukausia sitten. Täällä me olemme.
Kuvitella! Olemme samalla puolella -
Saudi-Arabian, Bahrainin, -
Marokon ja Sudanin kanssa.
Ja tietysti Arabiemiirikuntien kanssa, jossa olen nyt.
Saudit ovat antaneet kaikelle tälle tukensa.
Ilman saudien siunausta muut eivät suostuisi rauhaan.
Saudit ovat varovaisia. Saudikuningas edustaa vanhaa koulukuntaa.
Hän ei näe itseään solmimassa rauhaa Israelin kanssa tällä hetkellä.
Mutta raamatullisesti olemme lähestymässä sotaa, -
jonka uskomme olevan seuraavana Jumalan kalenterissa.
Ja se sota voi tulla vasta, kun Israel on vahvimmillaan.
Ja kuka pääministeriksi tuleekin, Israel on yhä huipussaan.
Se johtaakin meidät seuraaviin havaintoihimme.
Valitettavasti emme ehdi käydä kaikkia havaintoja läpi.
Meidän on totta kai nostettava esiin Bidenin hallinto, -
vallanvaihto ja virkaan astuminen sekä niiden seuraukset.
Niillä on heijastusvaikutuksia Lähi-itään ja muuallekin.
Tässä yhteydessä on pari kiintoisaa huomiota.
Niistä yksi on se, -
että muutamat maat ovat nyt alkaneet tunnustella lähentymistä Israeliin.
Niistä yksi on Turkki. Se tunnustelee aktiivisesti lähentymistä kanssamme, -
samoin lännen ja Egyptin kanssa.
Egyptihän on Turkin arkkivihollinen.
Turkki on lisäksi jättänyt useita ulkopoliittisia pyrkimyksiään -
odottamaan toistaiseksi.
Se viittaa myös tietynlaiseen etääntymiseen Venäjästä.
Venäjällähän on ollut sotaharjoituksia Egyptin kanssa Mustallamerellä.
Venäjä on tehnyt kaikenlaista, mikä on suututtanut Turkkia, -
niin että Turkki on puolestaan pyrkinyt vahvistamaan suhteita Ukrainaan.
Geopoliittinen tilanne on siis kiintoisa.
On myös muita mielenkiintoisia havaintoja.
Turkki on vähin äänin ottamassa etäisyyttä Iranista.
Syyria on ottamassa etäisyyttä Iranista.
Olen keskustellut eri henkilöiden kanssa kulissien takana.
Olen kuullut, että Syyria ja Israel käyvät neuvotteluja Venäjän tuella.
Ne käydään pääosin salaisesti ymmärrettävistä syistä.
Mutta Syyria on kuulemma halukas hylkäämään Iranin Israelin hyväksi -
saadakseen lopetettua ilmaiskut, joiden tekijänä pidetään Israelia.
Vaihtokaupassa Iranin joukot ja Iranin tukemat asejoukot lähtisivät Syyriasta.
Miten näet tämän?
Tilanne on hyvin kiintoisa.
Pari päivää sen jälkeen -
kun Turkki alkoi lepytellä Israelia kenraaliensa ja muiden suulla, -
Israel allekirjoitti ison sopimuksen Kreikan kanssa.
Tietyllä tavalla Israel siis ilmoitti Turkille: -
"Me pidämme etenemistä Kreikan kanssa parempana vaihtoehtona."
Niin kauan kun Erdogan on vallassa, -
Turkki ei tule saamaan -
minkäänlaista hyväksyntää -
Israelin politiikassa tai suuren yleisön silmissä.
Israelilaista ainoastaan arabit vierailevat nyt Turkissa.
Heillä on siellä mukavat oltavat. Se on hyvä asia.
Valtaosa juutalaisista ei enää käy siellä, -
sillä heistä siellä ei ole enää turvallista.
Erdoganin retoriikka on ollut erittäin antisemitististä.
Hän on verrannut meitä natseihin, Netanjahua Hitleriin ynnä muuta.
Kun tämä on sanottu, uskon, että olemme näkemässä nyt -
heijastusvaikutuksia Bidenin...
Kyseenalaistan hänen voittonsa, -
mutta joka tapauksessa hän istuu nyt Valkoisessa talossa.
Turkki ei ole varsinaisesti tunnettu siitä, -
että se kunnioittaa ihmisoikeuksia, -
etenkin Erdoganin murskattua "vallankaappausyrityksen" -
ja heitettyä tuhansia ihmisiä vankilaan.
USA:n ulkoministeriö ei ole mielissään.
Presidentti Trump oli valmis -
katsomaan asioita sormien läpi alueen vakauden tähden.
Minun on keskeytettävä sinut, sillä lähestymme puolen tunnin rajaa.
Mutta jatkamme keskustelua saman tien.
Kannustan katsojia kotona ja missä tätä katsottekin.
Älkää menkö mihinkään, sillä jatkamme keskustelua.
Jakso näkyy myös TV7 Israel Newsin ja Behold Israelin YouTube-kanavilla -
ja kotisivuiltamme osoitteessa www.tv7israelnews.com.
Kiitos kaikille katsojille.
Mutta jatketaan tässä ja myös sosiaalisessa mediassa.
Siirrän puheenvuoron saman tien Amirille.
Puhuit äsken Turkista. Mikä on Syyrian rooli?
Syyrian rooli on kiehtova.
Syyria on vastustanut Israelia ankarasti tämän itsenäistymisestä asti.
Kun menin armeijaan vuonna 1990, -
tutkimme Syyrian armeijaa, -
Syyrian tapaa taistella, aseita ja kaikkea muuta.
Syyria on sisällissodan alkamisesta lähtien ollut lähes halvaantunut.
Nyt se on muiden maiden, kuten Iranin, Turkin ja Venäjän, pelikenttä.
Se on kiintoisaa, sillä kuten äsken mainitsit, -
Israel ja Syyrian hallinto käyvät salaisia neuvotteluja.
Niiden aiheena on jonkinlainen sopimus, -
joka saanee Israelin suhtautumaan anteeksiantavammin Syyriaan.
Ehtona on iranilaisten poistuminen Syyriasta.
Syyria osallistui vuosien 1948, 1967 ja 1973 sotiin.
Se on aina tarttunut tilaisuuteen sotia Israelia vastaan.
Mutta Hesekielin kirjan kohdassa Syyriaa ei mainita.
Viholliset, jotka hyökkäävät Israeliin, ovat toiselta kehältä.
He eivät ole Israelin rajanaapureita.
Syyriaa ei mainita. Syy on joko se, että olemme tehneet sopimuksen, -
tai se, että Syyria ei ole enää merkittävä.
Toisin sanoen se on riisuttu, niin että sillä ei ole merkittävää voimaa.
Minusta se on hyvin kiintoisaa.
Syyria ei Raamatun profetioissa ja Hesekielin tekstissä liity -
Israeliin hyökkäävään liittoumaan.
Todella mielenkiintoista tosiaan.
Kuten sanoit, jokainen israelilainen taistelusotilas -
on käynyt hyvin kurinalaisen koulutuksen, -
jossa harjoiteltiin taistelua syyrialaissotilaita vastaan.
Kaikilla mailla on päävihollinen.
Meille Israelissa se oli aina Syyria.
Se oli harjoituksissamme vihollisen prototyyppi.
Harjoituksissa tutkittiin Syyrian kommandojoukkoja ja tarkka-ampujia.
Heitä pidetään erittäin ammattimaisina ja osaavina tehtävässään.
Kulisseissa tapahtuu nyt kaikenlaista Syyrian suhteen.
Sitä on syytä pitää silmällä ja seurata tarkasti.
Se on meille monelle suuri yllätys.
Toki Syyriaan liittyy joitain profetioita, -
mutta se ei ole osallisena Hesekielin sodassa.
Se on minusta hyvin kiehtovaa.
Siirrytään seuraavaan kohtaan, johon jo viittasitkin.
Olet tällä hetkellä Dubaissa.
On suuri siunaus olla siellä.
Se on Abrahamin sopimusten ansiota.
Abrahamin sopimuksissa tapahtui tammikuussa lisää kehitystä.
Israel ratifioi normalisointisopimukset -
sekä Sudanin että Marokon kanssa.
Se tapahtui aiemmin tammikuussa.
Lisäksi on aina vain enemmän merkkejä siitä, -
että eri maat tunnustelevat epävirallisesti suhteita Israeliin.
Näitä maita ovat mm. Pakistan, Qatar, Indonesia ja Kuwait, -
jokainen tietysti omalla tasollaan.
Näytti siltä, että vuosien ajan eri maat pitivät Israelia -
valtatienä Washingtoniin, -
jos ne halusivat vakuuttaa Yhdysvallat tietyissä näkökulmissa.
Nyt näyttää siltä, että yhä useammat maat -
pitävät Israelia valtatienä Riadiin ja Persianlahdelle.
Millainen vaikutus tällä kehityskululla on isossa kuvassa?
Tuo on mielenkiintoista. Olet ihan oikeassa.
Pakistanilaiset eivät ehkä pidä ajatuksesta, -
mutta Israel on heille tie Riadiin.
Kuka olisi osannut kuvitella sellaista?
Israel oli ennen syy arabien ja muslimien yhdistymiselle -
siinä mielessä, että ne halusivat tuhota Israelin.
Mutta nyt ne pyrkivät liittoutumaan Israelin kanssa -
saadakseen Israelilta teknologiaa, -
aseita ja turvallisuusjärjestelmiä.
Se on erittäin mielenkiintoinen kehityskulku.
Kuten voi selvästi nähdä, -
aiemmat sodat olivat hyvinkin paljon uskonnollisia sotia.
Viholliset sanovat Psalmissa 83: -
"hävittäkäämme heidät olemasta kansa, -
niin ettei Israelin nimeä enää muisteta."
Sitten luetellaan vuosina 1948, -67 ja -73 Israelia vastaan sotineet maat.
Mutta se ei ole seuraavan sodan taustalla.
Seuraava sota käydään vallasta, politiikasta ja pääosin taloudesta.
Ne tulevat ryöstämään, varastamaan hakemaan saalista, Raamattu sanoo.
Näemme, että Iran on pakotteiden takia selkä seinää vasten.
Venäjä on vaikeuksissa. Turkin talous syöksyy.
Pakistan haluaa korjata suhteitaan Saudi-Arabiaan Israelin avulla.
Vastakkain eivät välttämättä ole enää muslimit ja juutalaiset.
Totta kai Iran haluaa kostaa -
Fakhrizadehin murhan ja Israelin iskut iranilaiskohteisiin -
Syyriassa, Irakissa, Libanonissa ja muualla.
Mutta meidän täytyy pitää mielessä, että Hesekielin sota on erilainen sota.
Seuraamme nyt kehityskulkua, jossa koko Lähi-itä on muuttumassa.
Liittoumat eivät enää noudattele muslimit―juutalaiset-jakolinjaa.
Maat miettivät pikemminkin, miten ne voivat hyötyä Israelin menestyksestä.
Ne tajuavat, että taistelu Israelia vastaan ei ole hyödyttänyt niitä.
Nyt niillä on siihen tilaisuus.
Muistetaan, että Saudi-Arabia on ongelmissa Bidenin hallinnon kanssa -
Khashoggin murhan vuoksi Istanbulin konsulaatissa.
Nyt saudit keskustelevat Qatarin kanssa, -
koska Qatarilla on läheiset yhteydet Washingtonin demokraatteihin.
Kyse on nyt siitä. On hyvin mielenkiintoista, -
miten kaikki on asettumassa hienosti Raamatun antamaan kuvaan.
Suhtaudun hieman epäilevämmin suhteisiin täällä.
Mielestäni kyse on siitä, että viholliseni vihollinen on ystäväni -
tai pikemminkin strateginen kumppani.
Olen samaa mieltä. Täällä ei ole rakkautta ilmassa.
Kyse on pikemminkin yhteisistä eduista.
Tosiasiassahan muslimimaailma pitää Jerusalemia yhä muslimikaupunkina, -
jota "vierasmaalaiset tunkeutujat" miehittävät.
Monet johtajat maailmassa ajattelevat näin.
Ironisesti Iran ei välttämättä pidä Jerusalemia -
pyhänä islamilaisena kaupunkina -
niin kuin sunnimuslimit pitävät.
Eri sivilisaatioiden ja teologioiden välillä on yhteentörmäyksiä -
myös muslimimaailman sisällä liittyen tapahtumiin kentällä.
Poimitaanpa vielä muutamia tapahtumia tammikuulta.
Yksi merkittävä tapahtuma liittyy itäiseen Välimereen.
Kreikka ja Turkki kävivät 25. tammikuuta tutkimusneuvotteluja.
Ne olivat ensimmäinen askel pitkään jatkuneen kiistan selvittämiseksi.
Kiista on paljon laajempi kuin vain Turkin ja Kreikan kahdenvälinen kiista.
Edistymistä on tapahtunut myös neuvotteluissa Libyan suhteen.
Osapuolet ovat allekirjoittaneet erinäisiä sopimuksia.
Siellä ollaan muodostamassa uudenlaista hallitusta, -
jossa olisivat mukana sekä LNA että GNA.
GNA on Tripolissa toimiva hallitus, jota Turkki tukee.
LNA on kenraali Haftarin johtama Libyan kansallisarmeija.
Haftaria tukevat Egypti, Kreikka, Arabiemiraatit ja Venäjä.
Tilanne on äärimmäisen mutkikas, mikä on kiehtovaa, -
kun mietitään käynnissä olevia erilaisia kehityskulkuja -
itäisellä Välimerellä.
Niillä on suora vaikutus Israelin valtioon.
Israelilla on Välimerellä mm. Leviathanin ja Tamarin kaasukentät.
Niissä yhtenä hyvin merkittävänä vähemmistöosakkaana -
on amerikkalainen energiayhtiö Chevron.
Se tuo itäisellä Välimerellä kuvaan myös amerikkalaisten intressit.
Myös Venäjä on kuvassa mukana.
Sillä on omat intressinsä Syyrian alueella.
Turkki ei ole iloinen viimeaikaisesta kehityksestä asiassa.
Miten näet tilanteen monimutkaisuuden etenemisen -
Raamatun näkökulmasta?
Raamatun näkökulmasta -
Libya on mukana liittoumassa, joka hyökkää Israeliin.
Totta on, että siellä yritetään solmia monenlaisia sopimuksia.
Libya siis on mukana liittoumassa. - Niin.
Hesekiel mainitsee Libyan nimeltä.
Oikeastaan nimi on Puut, mikä oli Libyan nimi silloin.
Valtaosassa englanninkielisiä Raamattuja se on Libya.
Olin sanomassa, että kaikki sopimukset, -
joita siellä yritetään solmia, vaativat ulkovaltoja poistumaan.
Se on hullunkurista, koska kukaan ei poistu.
Venäjä ja Turkki jäävät. Egypti seuraa tilannetta.
Ranskalaiset ovat siellä valvomassa, ettei Turkki tee rikkomuksia.
Ehkä taistelut ovat hiljenneet hieman entiseen verrattuna, -
mutta kukaan ei halua lähteä -
ja antaa muiden ottaa haltuunsa alueen kaasu- ja öljyvarantoja.
Uskon, että kaasu ja öljy ovat se koukku leuassa, -
joka vetää maat sotaan.
Mitä muuta he haluaisivat viedä Israelilta?
Falafelejä ja hummustako? Mitä he haluavat meiltä?
Nimenomaan kaasu ja öljy ovat Venäjän intresseissä.
Turkki yrittää etsiä kaasua ja öljyä mutta ei löydä.
Kaasun ja öljyn ansiosta Israel solmii liiton Kreikan ja Kyproksen kanssa -
ja aikanaan Italian ja muun Länsi-Euroopan kanssa.
Voi nähdä selvästi, kuten olemme jo puhuneet, -
että Venäjällä on mielessään taloudellinen hyöty.
Iranilaisilla ja turkkilaisilla on omat intressinsä.
Se kaikki vaikuttaa siihen, että Sudan ja Libya -
tulevat lopuksi mukaan.
Sudan ja Libya saattavat olla itsenäisiä valtioita, -
mutta edellä mainitut kolme valtiota vaikuttavat vahvasti niiden asioihin.
Iran, Turkki ja Venäjä vetävät ne mukaan.
Siten Israeliin hyökätään samanaikaisesti lounaisesta, -
idästä sekä tietysti pohjoisesta ja luoteesta. Kaikista suunnista.
Uskon, että elämme ihmeellisiä aikoja.
Israel ei enää ole kysymys vaan tosiasia.
Maat elävät sen tosiasian kanssa.
Ne eivät enää yritä niin kuin ennen hävittää Israelia olemasta kansa.
Nyt ne haluavat varastaa, ryöstää ja muuta sellaista.
Tiedämme, että silloin Amerikka ei seiso Israelin rinnalla.
Raamattu tekee selväksi, ettei Israelin tueksi tule yhtäkään maata.
Siinä sodassa Israelia puolustaa ainoastaan Herra.
Yhdysvaltojen vaalitkin saattoivat olla hyvin profeetalliset.
Tulos ei ollut sellainen kuin toivoin.
En olisi toivonut Amerikkaan niin raamatunvastaista, -
Israel-vastaista ja pääosin kristinuskonvastaista ohjelmaa.
Mutta sen ei tulisi olla yllätys.
Raamattu kertoo, että maailma menee vikasuuntaan.
Siksi meidän pitää lähteä täältä pian.
Tahtoisin jatkaa vielä muihinkin heijastusvaikutuksiin, -
joita aiheutuu Bidenin hallinnon valtaannoususta.
Niistä yksi on Iranin kysymys.
Se on hyvin merkittävä.
Iranilaiset ovat jo alkaneet neuvotella.
Olemme kuulleet, että Israel, muut Lähi-idän maat ja länsimaat -
yrittävät neuvoa amerikkalaisia, -
ennen kuin neuvottelut Iranin kanssa alkavat.
Ne olivat alkamassa joka tapauksessa joko Trumpin tai Bidenin johdolla.
He etsivät keinoja, jotta tilanne saadaan ratkaistuksi neuvotteluteitse.
Israel ei vastusta diplomaattisia sopimuksia Iranin kanssa.
Vastustamme sopimuksia, jotka eivät ota huomioon Israelin turvallisuutta -
pitkällä aikavälillä. Sitä mielestäni on syytä korostaa.
Tammikuussa vietettiin myös holokaustin muistopäivää -
ja kunnioitettiin kuuden miljoonan juutalaisuhrin muistoa.
Holokaustin muistopäivän puheessa pääministeri Netanjahu toi esiin sen, -
että Iran vielä tänäkin päivänä pyrkii tuhoamaan Israelin ja juutalaiskansan.
Se tietysti on viesti Bidenin hallinnolle.
Bidenin hallinnon ulkoministeriksi -
valittiin juutalainen mies.
Hänen nimensä on Antony Blinken.
Hänen isäpuolensa on holokaustin selviytyjä.
Hänen juutalaiset vanhempansa -
muuttivat New Yorkiin ennen toista maailmansotaa.
Hän on ollut vankkumaton aktivisti, ja hänen tyttärensä on edelleen, -
taistelussa antisemitismiä vastaan ja muussa siihen liittyvässä.
Yhtäältä Iran pyrkii tuhoamaan juutalaisvaltion.
Israel yrittää viestiä amerikkalaisille, että se on todellisuutta tänä päivänä.
Israel käytännössä kuiskaa USA:n ulkoministerin korvaan, -
että Iranin toiminta on vaarallista ja sitä tulisi pitää antisemitisminä -
kammottavimmassa ja katalimmassa muodossaan -
ja se tulisi totta kai kitkeä.
Iranilaiset alkoivat jo neuvotella amerikkalaisten kanssa -
kasvattamalla valtaansa, jos niin voi sanoa.
Se kiihdyttää ydinohjelmaansa kaikilla osa-alueilla, -
aseistaa sijaistaistelijoita räjähde- lennokeilla ja moderneilla ohjuksilla, -
toimittaa komponentteja, joilla ohjuksia muutetaan täsmäohjuksiksi.
Se suoltaa USA:n, EU3:n ja Persian- lahden alueen vastaista retoriikkaa.
Se on käynnistänyt laajan kampanjan demonisoidakseen myös Israelia.
Tällä Iran pyrkii takaisin siihen tilanteeseen, -
jossa se oli heinäkuussa 2015.
Silloinhan se saavutti täynnä vikoja olleen JCPOA-sopimuksen -
eli Iranin ydinsopimuksen.
Miten näet tämän kehityksen? Mitä Raamattu siitä sanoo?
Onko Iran nousemassa johtoasemaan Israelin pohjoispuolella?
Iran on saanut aikaan niin hyvää kuin pahaakin.
Hyvää on se, että olen täällä Iranin ansiosta.
Olen täällä, koska naapurimaat ymmärtävät, -
että Israel on ystävä ja Iran on vihollinen.
Ja kuten sanoit, viholliseni vihollinen on ystäväni.
Siksi olen täällä.
Israel ei saa rakkauskirjeitä arabimaailmalta.
Israel saa kirjeitä, -
joissa maat ilmaisevat haluavansa Israelin puolelle Iranin takia.
Noin 30 kilometrin päässä täältä -
nähtiin vain muutamia päiviä sitten sotaharjoituksia.
Iranilaiset varmistavat, että kaikki näkevät, -
että he ovat vahvoja ja valmiit sotaan. Trump paljasti heidän korttinsa.
Silloin Iran ei vastannut. Se pelkää, että sitä pidetään heikkona -
neuvottelujen takia.
Iran teki kaksi asiaa. Se järjestää sotaharjoituksia.
Sen lisäksi se alkoi rikkoa ydinsopimusta -
erittäin räikeällä tavalla.
Se alkoi väkevöittää uraania ennennäkemättömille tasoille.
Se on mielenkiintoista, sillä myös atomienergiajärjestö IAEA sanoo, -
että vanha sopimus ei toimi, sillä nyt on uusi todellisuus.
Iran on paljon edellä sitä, missä se oli.
Uskon Raamatun näkökulmasta, että Iran on avain, -
joka laittaa liikkeelle sodan Israelia vastaan.
Iran on Lähi-idän vaarallisin ja epävakauttavin maa.
Se epävakauttaa Jemeniä, Libanonia, Irakia -
ja tietysti Syyriaa.
Mutta sen vuoksi on syntynyt uusi todellisuus -
ja liittoumia, joita Iranille ei tullut mieleenkään.
Iraniin on täältä lyhyt matka.
Israelin lentäjät voivat tuoda tänne kalustoa.
Iranilaiset ajattelivat voivansa tulla Syyriaan lähelle Israelin rajaa.
Nyt Israel solmi rauhan Emiraattien kanssa ja voi olla Iranin nurkilla.
Iran ei ikinä solmi rauhaa Israelin kanssa.
Se pystyttää jälleen persialaisen basaarin.
He ovat mestarillisia neuvottelijoita.
Länsi haluaa rahaa. Länsi haluaa pelastaa kasvonsa.
Iran saa luultavasti mitä haluaa, ja se vain kiristää jännitteitä täällä -
ja epävakauttaa Lähi-itää.
Lopulta tullaan siihen pisteeseen, että tilanne räjähtää sodaksi, -
jota edellä kuvailin.
Raamatun vinkkelistä Iran on avainmaa, -
kun mietitään Raamatun profetioiden toteutumista.
Olisipa asia toisin. Olen surullinen iranilaisten puolesta, -
sillä heistä monet rakastavat Israelia.
Behold Israelilla on farsinkielinen YouTube-kanava.
Puheitani tekstitetään farsiksi.
Syy on se, että he rakastavat Israelia.
Suurin osa vastustaa hallintoa.
Hallinto paha, saatanallinen -
ja demoninen. Se haluaa tuhota Israelin.
Heille Jerusalem ei ole edes kolmanneksi pyhin kaupunki.
Najaf on. Silti se haluaa tuhota Israelin.
Se on saatanallinen ja demoninen.
Aikanaan se yrittää mutta ei onnistu.
Samaan aikaan Jumala toimii ihmeellisesti.
Herra ilmestyy iranilaisille unissa.
Tapahtuu suuria ihmeitä ja ilmestyksiä. Moni tulee Kristuksen luo.
Aivan. Iranissa on herätys.
Iranilaiset ovat hienoa kansaa.
He ovat hyvin lämminsydämisiä ja hyvin älykkäitä ihmisiä, -
ainakin mitä itse olen tavannut henkilökohtaisesti.
Täytyy ymmärtää se, -
että kun sanot, ettei Iranin kanssa tule rauhaa ikinä, -
se tarkoittaa: ajatollahin hallinnon aikana.
Kun sillä on vallankumoukselliset toiveet -
ja se pyrkii toteuttamaan niitä, -
sillä ei voi olla rauhaa naapuriensa kanssa, koska ne ovat sen kohteita.
Se täytyy ymmärtää.
Iranin sotaharjoituksissa on toinenkin näkökulma, -
joka on syytä panna merkille.
Laadullinen sotilaallinen etulyöntiasema ei ole Iranin käsissä.
Iran ei tavoittele laatua. Se uskoo määrään.
Iranin tänä päivänä käyttämä sotilaallinen kalusto -
on kautta linjan kymmeniä sukupolvia vanhempaa kuin kalusto, -
jota Israelin armeija taidollisesti käyttää, -
samoin Arabiemiirikunnat solmittuaan sopimuksen Yhdysvaltojen kanssa -
F-35-hävittäjistä.
Jopa Saudi-Arabialla, jolla ei ole kovin vahvaa armeijaa, -
on kehittyneempi sotakalusto kuin Iranilla.
Iran yritti 1980-luvulla -
tukkia tiettyjä alueita Persianlahdella, esimerkiksi Hormuzinsalmen.
Silloin Yhdysvaltojen merivoimat lamautti Iranin merivoimat -
vain parissa päivässä.
Ero oli niin merkittävä.
Tahtoisin nyt, -
että tähän loppuun selittäisit, -
mihin meidän tulisi kiinnittää huomio Raamatun näkökulmasta -
seuraavan kuukauden aikana ennen seuraavaa jaksoamme.
Aikaa on yksi minuutti.
Meidän täytyy ymmärtää se, -
että Trumpin hallinto on poissa.
Amerikka kamppailee. Amerikan huomio on sisäisissä ongelmissa, -
ei niinkään ulkopuolella.
Israelin täytyy pärjätä monessa yksin.
Yritämme hakea liittolaisia ympäriltämme.
Tulemme näkemään hyvin vihaisen ja hermostuneen Iranin.
Tulemme näkemään hermostuneen Venäjän ja hermostuneen Kiinan.
Se on seurausta siitä, että Biden saattaa haluta edetä.
Mutta Amerikka ei ole ikinä ollut näin jakautunut.
Kaaos kaduilla tulee vain pahenemaan.
Meidän täytyy vähitellen ymmärtää, -
että Amerikan rooli suurvaltana pienenee, -
ainakin jos suuntaus jatkuu näin.
Israel tulee jäämään yksin.
Lopulta, kuten Raamattu sanoo, Herra taistelee puolestamme.
Siksi kannustankin katsojia rukoilemaan tilanteen puolesta.
Rukoilkaa uskovien puolesta näissä maissa.
He joutuvat kärsimään yhä uudelleen.
Ohjelma-aikamme on nyt loppumassa.
Kiitokset Amirille sinne Dubaihin Arabiemiirikuntiin.
Turvallista matkaa, kun pian lähdet sieltä!
Siunausta sinulle. Odotamme innokkaasti jo seuraavaa jaksoa.
Kiitos myös katsojille. Näkemiin!
Suomennos: Marianne Tenetz